#Vaninayibahar #Hotoffthepress

‘स्त्री अस्मिता का इतिहास’ - अभय कुमार ठाकुर

यह पुस्तक मानव सभ्यता के विभिन्न चरणों में साहित्य के आईने में स्त्री अस्मिता के विश्लेषण का प्रयास है। वैदिक काल से लेकर स्मृति और धर्मशास्त्रों के काल तक प्राचीन भारतीय समाज में स्त्री की बदलती हुई छवि का प्रतिबिम्ब इसमें देखा जा सकता है। प्राचीन भारत में स्त्री-विमर्श अब तक मुख्यतः धर्मशास्त्रों ख़ासकर मनुस्मृति पर केन्द्रित रहा है, लेकिन मानव समाज की विकास-प्रक्रिया में इसका आकलन करने की कशिश बहुत कम हुई है। इस पुस्तक में सामाजिक परिवर्तन के परिप्रेक्ष्य में स्त्री-अस्मिता के बदलते हुए आयाम का विश्लेषण हज़ारों वर्षों के साहित्य की सुदीर्ध परम्परा में किया गया है। न केवल वेद, ब्राह्मण, उपनिषद, स्मृति, धर्मशास्त्र, जैन एवं बौद्ध साहित्य बल्कि लोक-कथाओं, वार्ताओं एवं संवादों में बिखरी हुई सामग्री के माध्यम से प्राचीन भारत में स्त्री की बदलती हुई छवि को पकड़ने का प्रयास किया गया है।

हिन्दी में सम्भवतः पहली बार न केवल 'ब्रह्मादिनी' स्त्रियों और उनकी रचनाधर्मिता के बारे में विस्तार से उल्लेख किया गया है, बल्कि प्राचीन भारतीय समाज में बौद्धिक विमर्श को एक नयी ऊँचाई तक पहुँचाने में उनकी सहभागिता को भी विशेष तौर पर रेखांकित किया गया है।

प्राचीन भारतीय समाज और संस्कृति में रुचि रखने वालों के लिए यह एक संग्रहणीय पुस्तक है।

लेखक परिचय

अभय कुमार ठाकुर 
जन्म : 04 फ़रवरी 1972, बेगूसराय, बिहार।

शिक्षा : प्रारम्भिक शिक्षा ग्रामीण विद्यालय में। बी.ए. (ऑनर्स), एम.ए., एम.फ़िल. एवं पीएच.डी. दिल्ली विश्वविद्यालय से हिन्दी विषय में। विश्वविद्यालय में अध्ययन के दौरान सर्वोच्च स्थान प्राप्त किया एवं प्रो. 'सावित्री सिन्हा स्मृति स्वर्ण पदक', 'मैथिलीशरण गुप्त पुरस्कार', 'हिन्दी अकादमी प्रतिभा पुरस्कार' से नवाज़े गये।

कार्यक्षेत्र : वर्ष 1997 में संघ लोक सेवा आयोग द्वारा आयोजित प्रतिष्ठित परीक्षा सिविल सेवा परीक्षा में चयनित होकर भारतीय राजस्व सेवा के अधिकारी के रूप में कार्यरत। देश के विभिन्न हिस्सों में सहायक आयकर आयुक्त, उप-आयकर आयुक्त, संयुक्त आयकर आयुक्त, अपर आयकर आयुक्त एवं आयकर आयुक्त के रूप में सफलतापूर्वक उत्तरदायित्व का निर्वाह किया। विश्वविद्यालय अनुदान आयोग एवं शिक्षा मन्त्रालय द्वारा गठित अनेक समीतियों के सदस्य के रूप में नीति-निर्माण के क्षेत्र में उल्लेखनीय योगदान।

रचनाएँ : ‘रघुवीर सहाय और प्रतिरोध की संस्कृति’, ‘स्त्रियों का अमृत महोत्सव कब होगा?’,’रामचन्द्र शुक्ल : कल, आज और कल’, ‘स्त्री अस्मिता का इतिहास : वैदिक काल से स्मृति काल तक’ (आलोचना/सामाजिक विमर्श)।

रुचियाँ : देश के विभिन्न स्थानों का भ्रमण एवं संस्कृति तथा साहित्य के मुद्दों से जुड़ाव। भ्रमण के दौरान विभिन्न संस्कृतियों को जोड़ने वाले तत्त्वों की अनवरत तलाश।

#Vani62 #वाणीसाहित्यघर #VaniBookFair #worldbookfair2025 #vanibookfair #vaniworldbookfair2025 #vanibookfair2025 #delhibookfair #VaniBooks #VaniAuthor #ReadWithVani #अपनीभाषाअपनागौरव
#Vaninayibahar #Hotoffthepress